钦定古今图书集成/历象汇编/岁功典/第053卷 > 《云南志书》 > 夏至日天子有事于方丘小臣太学斋居作
## 钦定古今图书集成/历象汇编/岁功典/第053卷 > 《云南志书》 > 夏至日天子有事于方丘小臣太学斋居作

明皇甫汸

凤甸方丘峙，龙舆大驾来。赤斿承烈日，碧殿净氛埃。
天上帷城建，云中幔屋开。喜瞻周祀典，沗窃汉英材。
暑谢唐文避，薰应虞舜催。明禋宣室里，徙倚泮宫隈。
缯燎光仍焰，咸池舞更回。自非留滞客，徒怆失趋陪。

《周礼·地官》：“大司徒以土圭之法测土深，日至之景，尺
有五寸，谓之地中。”〈订义〉王东岩曰：“日月之行，分同道也；
至，相过也。景晷相过，则有可候之理，故致日必以冬
夏。今建国测景，只于夏至而不于冬至，以冬至景长
三尺，过于土圭之制，未若夏至之日，昼漏之半，立八
尺之表，表北尺有五寸，正与土圭等，则为地中，故于
此时植之以表，测之以圭。”

《春官大司乐》：“凡乐，函锺为宫，太簇为角，姑洗为征，南吕为羽。灵鼓、《灵鼗》、孙竹之管，空桑之琴瑟，《咸池》之舞，
夏日至，于泽中之方丘奏之。若乐八变，则地示皆出，
可得而礼矣。”〈订义〉郑锷曰：“乐用《林锺》言地为万物之君，
终于《南吕》象其作成万物之效，《鼓鼗》言其德之灵，管
象其生之众，《空桑》言其道无所不容，《咸池》言其泽无
所不遍，而丘之体又象地之方祭之日，用夏至一阴
始生之日，以类求类如此，安有神之不出乎？”

家宗人以夏日至，致《地示》物鬽。〈订义〉郑康成曰：“地物，阴
也，阴气升而祭地祇。物鬽，所以顺其物也。百物之神
曰鬽。《春秋传》曰：‘螭鬽魍魉’。”贾氏曰：“《左传》宣三年服氏
注曰：‘螭，山神，兽形。魅，怪物。魍魉，木石之怪’。文公十八
年注：‘螭，山神，兽形。或曰如虎而啖虎；或曰魅，人面兽
身而四足，好惑人。山林异气所生，为人害’。”贾、服义与
郑异。郑以“螭”、“鬽”为一物，故云“百物之神。”
《秋官》柞氏掌攻草木及林麓。夏日至，令刊阳木而火
之。〈订义〉郑锷曰：“攻之之法，夏至日则刊阳木而令燔燎
以火。木之生于山南者为阳木，夏日至则阳气之极，
又况火之炎阳乎？于是时则刊阳木而火之，彼将不
胜乎阳而死矣。刊，除也，与随山刊木之刊同。阳木坚
而难除，故以刊言之。刊者，除草木而空其地，或居民，
或作室，未必欲为耕种之地。”刘执中曰：“夏至日阴生
也，则”刊其阳木之阴，以去其气之不足者。既伐，然后
以火养其所生，可以齐诸阳也。

薙氏“掌杀草，夏日至而夷之。”〈订义〉郑锷曰：“杀草之法，其
去必有渐。春始生之初则薙其萌，萌而去之，根尚在
也，未能不生。夏日至则阳极而热，于时则薙而夷之，
夷，伤也。盖因盛阳之炎阳，以钩镰迫地伤之也。”
《汉旧仪》：“汉法，三岁一祭地于河东汾阴后土宫，以夏
至日祭地，地神出，祭五帝于雍畤。”

《后汉书和帝本纪》，永元十五年“十二月，有司奏，以为
夏至则微阴起，靡草死，可以决小事。是岁，初令郡国
以日北至案薄刑。”

《宋书太祖本纪》，元嘉四年“三月壬寅，禁断夏至日五
丝命缕之属。富阳令诸葛阐之之议也。”

《南史陶弘景传》：“弘景母郝氏梦两天人手执香炉来
至其所，已而有娠，以宋孝建三年景申岁夏至日生。”
《何思澄传》：“思澄父敬叔，齐长城令，有能名，在县清廉，
不受礼遗。夏节至，忽榜门受饷，数日中得米二千馀
斛，他物称是，悉以代贫人输租。”

《水经注》：“江州县有官橘、官荔枝园，夏至则熟。二千石
常设厨膳，命士大夫共会树下食之。”

《隋书礼仪志》：“后齐制，夏至之日，禘昆仑皇地祇于其
上，以武明皇后配。”

《荆楚岁时记》：“夏至节日食粽”〈注〉周处谓为“角黍。”人并
以新竹为筒，粽楝叶，插五彩系臂，谓为“长命缕。”
是日取菊为灰，以止小麦蠹。〈注〉按干宝《变化论》云：“朽
稻为”朽麦为蛱蝶。此其验乎。
《隋书礼仪志》：“高祖受命，为方丘于宫城之北。夏至之
日，祭皇地祇于其上，以太祖配，九州山川皆从祀。”
《唐书礼乐志》：夏至祭皇地祇，以高祖配。五方之岳镇、
海、渎、原隰、丘陵、坟衍，在内壝之内，各居其方，而中岳
以下在西南。

《百官志》：“少府监、中尚署令，夏至献雷车。”

《唐会要》：“仪凤四年五月，太史令姚元辩奏，于阳城测
景台，依古法立八尺表，夏至日中测景一尺五寸。”正
与古法同。

开元十五年，上命宫中育蚕。五月丁酉，夏至，赐贵近
丝，人一綟。

《一品集》：唐学士夏至日颁冰及酒，以酒和冰而饮，禁
中有“冰醪酒坊。”

《妆楼记》：“女星傍一小星，名始影”，妇女于夏至夜候而
祭之，得好颜色。

《金史宣宗本纪》：贞祐三年，权参知政事德升言：旧制，
夏至从免朝，四日一奏事。上曰：“此在平时可也。方今
多故，勿谓朕劳，遂云当免，但使国事无废，则善矣。”

《礼记杂记》：孟献子曰：“七月日至，可以有事于祖。”〈注〉“七
月”，周正建午之月也；“日至”，夏至也。

《左传》昭公二十有一年秋七月壬午朔，日有食之。公
问于梓慎曰：“是何物也？祸福何为？”对曰：“二至二分，日
有食之，不为灾。日月之行也，分同道也，至相过也，其
他月则为灾，阳不克也，故常为水。”

《易通卦验》：“夏至，虾蟆无声。”

鹿者，兽中阴也，贵臣之象。应阴解角，夏至太阳始屈阴气始升，阴阳相向，君臣之象也。失节不解，臣不承
君，贵臣作奸。

《春秋考异邮》：“夏至，井水跃。”

《孝经纬》：“日周天有七衡，夏至日在内衡。”

《内经》阳明所谓洒洒振寒者，阳明者，午也，五月盛阳
之阴也。〈注〉阳盛以明。故云“午”也。夏至一阴气上。阳气
降下。故云“盛阳之阴也。”

《本草经》夏至之日，豕首茱茰萸先生。
《管子菁茅谋篇》：“日至百日，黍秫之始也。”

《轻重己篇》：“以春日至始数九十二日，谓之夏至而麦
熟。”

《子华子·阳城青渠问》篇：“阴气为水，水胜，故夏至之日
湿。”

范子夏至“三光盛。”

《吕氏春秋·任地篇》：“日至苦菜，死而资生，树麻与菽。”
《史记·天官书》：“辰星仲夏夏至，夕出郊东井、舆鬼、柳东
七舍为楚。”

《汉书魏相传》日：“夏至则八风之序立，万物之性成，各
有常职，不得相干。”

《汉官仪》：夏至赐百官枭羹，欲绝其类也。夏至微阴始
起育万物，枭害其母，故以此日杀之。

《淮南子天文训》：“辰星正四时，常以五月夏至，效东井、
舆鬼。”

《春秋繁露循天之道篇》：“阴阳之会，夏合南方，而物动
于上，在日至之后为热，则焦沙烂石。”

《神异经》：“北方荒中有石湖，方千里，岸深五丈馀，恒冰，
惟夏至左右五六日乃解。”

《后汉书鲁恭传》恭疏曰：“按《易》，五月姤用事。”《经》曰：“后以
施令诰四方。”言君以夏至之日施命令，止四方，行者
所以助微阴也。行者尚止之，况于逮召考掠夺其时
哉？

《白虎通诛伐篇》：“夏至阴始起，反大热何？阴气始起，阳
气推而上，故大热。”

《独断》“夏至阴气起，君道衰，故不贺。”

《月令章句》：“自井十度至柳三度，谓之鹑首之次，夏至
居之，秦之分野。”

《抱朴子·杂应篇》：或问：“魏武帝曾收左元放而桎梏之，
而得自然解脱，以何法乎？”《抱朴子》曰：“吾不能正知左
君所施用之事，然历览诸方书，有以夏至日霹雳楔
涂之自解，然左君之变化无方，未必由此也。自用六
甲变化，其真形不可得执也。”

《神丹篇》：“若取九转之丹，内神鼎中，夏至之后爆之，鼎
热翕然，煇煌俱起，神光五色，即化为还丹。取而服之
一刀圭，即白日升天。”

竺法真《罗浮山疏》：“荔枝以春青夏至日始赤，六七日
便可食。”

《三礼义宗》日：“夏至禁举大火，鼓铸销冶皆止。”

《唐书历志》：“日在虚一，则鸟火。昴、虚”，皆以仲月昏中，合
于《尧典》。刘炫依《大明历》，四十五年差一度，则冬至在
虚危，而夏至火已过中矣。

《千金要方》：“夏至日取松脂日食一升，无食他物，饮水
自恣，令人不饥，长服可以终身。”

《酉阳杂俎》：“猫目睛旦暮圆，及午竖敛如𫄧，其鼻端常
冷，唯夏至一日暖。”

《周易集解》：“相见乎离。”崔憬曰：“夏至则离王，而万物皆
相见也。”

《岁时杂记》：“夏至日采映日果，即无花果也，治咽喉。”
《吴郡志》：“夏至复作角黍以祭，以束粽之草系于足而
祝之，名健粽，云令人健壮。”

夏至，以李核为囊带之，云“疗噎。”

《玉海》：宋郎中崔遵度著琴之音，配节候为秋分之音。
愚谓天地自然之节，岂止秋分？此夏至之音也。
《野客丛谈》：元城先生夏至日与门人论阴阳消长之
理，以谓物禁太盛者衰之始也。门人因曰：“汉宣帝甘
露三年，呼韩邪单于稽侯。”来朝，此汉极盛时也。是
年王政君得幸于皇太子，生帝骜于甲观画室，为世
适皇孙，此新室代汉之兆。此正夏至生一阴之时。先
生曰：“然。汉再受命，已兆朕于景帝生长沙定王发之
际矣。”

《芜史》：“夏至戴长命菜，即马齿苋也。”

谰言长语，水归东海，化为气鹤食从顶咽下，云：一百
六十年一胎生牛。不耳听，听以角。夏至目猫鼻暖，馀
日皆冷。予以此言于人，遇夏至日验之，猫鼻仍冷，不
信。予曰：“未至夏至时刻，忽至此时乃暖。”以此。《物物要
格》

《田家五行》：夏至在月初，主雨水调。谚云：“夏至端午前，
坐了种田年。夏至在月中，耽阁粜米翁。”夏至值甲寅，
丁卯，粟贵。朔日值夏至，冬米大贵。

《田家杂占》“夏至前后，得黄鲿鱼，甚散子时雨必止。虽
散不甚，水终未定

梁陶弘景《冥通记》：夏至日未中少许，在所住户南床
眠始觉，仍令善生下帘。又眠未熟，忽见一人，长可七
尺，朱衣亦帻，谓子良曰：“我是此山府丞，嘉卿无愆，故
来相造。”子良乃起，整衫未答，仍问曰：“今日吉日，日已
欲中，卿斋不合依常朝中食耳，未晓斋法。”又曰：“中食
亦是，但夏月眠不益人，莫恒贪眠